title: https://wikisource.org/wiki/%D8%A3%D9%81%D9%87_%D8%B3
article: أفه س
  أفه س
  جسيم آغير غرانتيلر ، نقوش .. اعصارك
  خشين أليله سيلينمش چامورلو مرمرلر ..
  ستونلر ، قاپولر .. هپسى خاك ايله يكسر ؛
  حضور مدهش وار بوراده موت و ادبارك .
  ظلام مدخلنى مسنديله ستر ايلر
  ييقلمش آبده لر كزلى بر غارك ؛
  كورنمه ين اوقوووقلرده بوم بيدارك
  صدا قهقهه آميزى دير : زواللى بشر !
  اينانما ! نفرته ، عشقه . فنالغه ، أيى يه ،
  اينانما ، حسه ، خياله ... اينانما بر شيئه ؛
  يارين تراب اولاجق آغلايان كوله ن شيمدى !
  اينانما ! ايشته نصيبك اولوم و نسياندر ،
  اينانما ! چونكه حقايق حپ يالاندر ؛
  بوكائنات ، بوتون بر تبدى أبدى ...
  عمر سيف الدين